TACLOBAN CITY - Nakatalaan na daw nga umabot yana nga semana an pondo para ha paghingayad ngan pagtindog han mga pasilidad nga nadistroso han bagyo yolanda ha rehiyon 8.
Mababaruan nga maabot ha 1.7 Bilyones de pesos an guin-alutaga nga pundo han National Government pina-agi han Department of Interior and Local Government (DILG) para ha rehabilitasyon han mga lugar nga nadestroso han super typhoon harus lima ka bulan na an nakakalabay.
Ini an guinpasabot ni DILG 8 Regional Director Pedro Noval, Jr. ha pakihimangraw han Bombo Radyo Tacloban.
Sumala kan Director Noval, hirani un Bilyones de pesos hini an guin-alutaga para ha repair o paghingayad han mga nagkaruruba nga struktura ngan nasobra 733 milyones de pesos naman an para ha konstruksyon hin mga nadistroso nga mga munisipyo ngan merkado dinhi ha rehiyon.
Guintagan hin duon naman han mao nga opisyal nga dayon ighahatag ha tagsa-tagsa nga LGU an ira pundo ha takna nga mapermahan na an Memorandum of Agreement (MOA) ha butnga han DILG ngan LGU.
war_Latn war_Latn war_Latn war_Latn war_Latn